hotchpotch/miracl-hf-unified huggingface dataset:
วัดโพธิ์เผือก
วัดโพธิ์เผือก
ตั้งอยู่ ณ เลขที่ ๖๐ หมู่ ๖ ต.บางกรวย อ.บางกรวย
จ.นนทบุรี
เป็นวัดดั้งเดิมของชาวสวนบางกรวย
ตามประวัติบอกเล่าสร้างขึ้นแต่ครั้งปลายกรุงศรีอยุธยา ประมาณปี ๒๓๐๒ ได้วิสุงคามสีมาครั้งแรกเมื่อ
พ.ศ. ๒๓๐๙ บนเนื้อที่ ๙ ไร่เศษ
ยังมีโบสถ์(ปัจจุบันใช้เป็นวิหาร)และพระประธานศิลปะยุครัตนโกสินทร์ตอนต้นให้เห็น
ปูชนียสถาน/วัตถุที่สำคัญ
อุโบสถ 
สร้างเสร็จในปี พ.ศ. ๒๕๓๕ พระประธานมารวิชัยหน้าตัก ๖๐ นิ้ว
ใต้โบสถ์ใช้เป็นที่ปฏิบัติธรรม รวมทั้งให้ผู้ที่ศรัทธามาลอดโบสถ์สะเดาะเคราะห์
ลูกนิมิตหยก ลูกนิมิตของอุโบสถ์ทั้งหมดเป็นหยกโดย ๘ ลูกฝังไว้ในตำแหน่งเสมาทั้ง ๘ ทิศ
ตามพุทธบัญญัติ ลูกที่ ๙ อยู่กลางโบสถ์
ปัจจุบันได้เจาะช่องให้ชมและอธิษฐานสัมผัสรับพลังจากลูกนิมิตได้
วิหาร 
ใช้เป็นโบสถ์มาจนถึงปี ๒๕๔๐ ภายในมีพระประธานศักดิ์สิทธิ์งดงามมากอายุกว่า ๓๐๐ ปี แกะจากหินทรายแดงลงรักปิดทอง
ปัจจุบันใช้เป็นที่ทำวัตรและปฏิบัติธรรม
วิหารหลวงพ่อโสธร ประดิษฐานหลวงพ่อโสธรที่เคารพศรัทธาของผู้คนทั่วสารทิศ
ในวิหารยังมีพระสังกัจจายน์ เจ้าแม่กวนอิม เสด็จพ่อร.๕ และท้าวจตุคามรามเทพด้วย
พระสังกัจจายน์ พระสีวลี และเจ้าแม่กวนอิม 
พระอรหันตสาวก/พระโพธิสัตว์
ที่มีฤทธานุภาพในด้านเสริมโชคชะตา
สร้างความสำเร็จในอาชีพ การงาน การศึกษา และครอบครัว
ประดิษฐานอยู่ใต้ต้นพระศรีมหาโพธิ์ที่นำหน่อมาจากพุทธคยาโดยตรง
เจ้าอาวาส
หลวงพ่อเฉื่อย ปภสฺสโร ( - ๒๕๓๕ )
พระครูสถิตสมณวัตร (มานิตย์ อินฺทโชโต) ดำรงตำแหน่ง ๒๕๓๕ - ๒๕๕๙
พระปลัดนนท์ กิตฺติปญฺโญ (บุญแพ) ดำรงตำแหน่ง ๒๕๕๙ - ปัจจุบัน
ผู้ช่วยเจ้าอาวาส
พระอาณัต กนฺตสีโร
ณวัชร์ พุ่มโพธิงาม
ณวัชร์ พุ่มโพธิงาม (เกิด 2 มิถุนายน พ.ศ. 2538) ชื่อเล่น ไวท์ เป็นนักแสดงชาวไทย เป็นที่รู้จักจากละครซีรีส์เรื่อง "เลิฟซิคเดอะซีรีส์ รักวุ่น วัยรุ่นแสบ" ในบท "ปุณณ์" นอกจากด้านการแสดง ณวัชร์มีผลงานมิวสิกวีดิโอ เพลง ขอร้อง, สั่น และผลงานเพลงและมิวสิกวิดีโอ เพลง หัวใจมีเพียงเธอ
ณวัชร์ พุ่มโพธิงาม เกิดที่กรุงเทพมหานคร เป็นบุตรชายคนเดียวของครอบครัว ซึ่งประกอบธุรกิจค้าขายยาน้ำสมุนไพร เข้าศึกษาระดับมัธยมศึกษาที่โรงเรียนอัสสัมชัญบางรัก ในรุ่นที่ 128 ปัจจุบันศึกษาอยู่ชั้นปีที่ 4 คณะบริหารธุรกิจ วิชาเอกการตลาด มหาวิทยาลัยกรุงเทพ
เซอเริมบัน
เซอเริมบัน () เป็นหนี่งในเขตทั้งเจ็ดเขตของรัฐเนอเกอรีเซิมบีลัน เป็นเมืองหลวงของรัฐเนอเกอรีเซิมบีลัน อยู่ในประเทศมาเลเซีย เริ่มก่อตั้งเมื่อปี พ.ศ. 2373 เป็นเทศบาลเมื่อปี พ.ศ. 2522 เซอเริมบันมีพื้นที่ทั้งหมด 959 ตารางกิโลเมตร ด้านเศรษฐกิจ มี บริษัทข้ามชาติจากญี่ปุ่นและสหภาพยุโรปมาด้วย ซึ่งเป็นบริษทหลักที่ทำให้เซอเริมบันเจริญขึ้น
พรรคประชาชน (พ.ศ. 2531)
พรรคประชาชน (ชื่อเดิม พรรครักไทย) พรรคการเมืองไทยที่จดทะเบียนก่อตั้งเมื่อ พ.ศ. 2526 ต่อมาในปี พ.ศ. 2530 พรรครักไทยได้เปลี่ยนแปลงชื่อพรรคเป็น พรรคประชาชน และในปี พ.ศ. 2531 ได้เปลี่ยนแปลงคณะกรรมการบริหารพรรคชุดใหม่นำโดยกลุ่มของนายเฉลิมพันธ์ ศรีวิกรม์ อดีตเลขาธิการพรรคประชาธิปัตย์ที่ได้ย้ายเข้ามาสังกัดพรรคประชาชนและได้ให้คุณหญิงศศิมา ศรีวิกรม์ เป็นรักษาการหัวหน้าพรรคและนางสาวนิตยา ภูมิดิษฐ์ เป็นรักษาการเลขาธิการพรรค ต่อมาอีกเพียง 15 วัน ที่ประชุมใหญ่ได้มีมติเลือกให้นายเฉลิมพันธ์ ศรีวิกรม์ เป็นหัวหน้าพรรค และนายวีระ มุสิกพงศ์ เป็นเลขาธิการพรรคแทน และมีแกนนำคนสำคัญ อาทิ นายเดโช สวนานนท์, นายไกรสร ตันติพงศ์, นายเลิศ หงษ์ภักดี, นายอนันต์ ฉายแสง, นายสุรใจ ศิรินุพงศ์, นายถวิล ไพรสณฑ์, นายพีรพันธุ์ พาลุสุข, นายสัมพันธ์ เลิศนุวัฒน์, นายกริช กงเพชร
พรรคประชาชน ลงรับเลือกตั้งครั้งแรกในปี พ.ศ. 2531 ปรากฏว่าทางพรรคได้ที่นั่งทั้งสิ้น 19 ที่นั่ง
พรรคประชาชนประกาศยุบพรรคเมื่อวันที่ 19 มกราคม พ.ศ. 2532 เพื่อไปรวมกับพรรครวมไทยของนายณรงค์ วงศ์วรรณ พร้อมพรรคกิจประชาคมและพรรคก้าวหน้า โดยศาลฎีกามีคำสั่งให้ยุบพรรค ลงวันที่ 14 เมษายน พ.ศ. 2532
ยิงปืนในเอเชียนเกมส์ 2014
ยิงปืนใน เอเชียนเกมส์ 2014 ที่จัดขึ้นในสนามยิงปืนสั้น/ปืนยาว/ปืนลูกซอง อินเตอร์เนชั่นแนลอ็องนียอน และสนามยิงปืนกียองกีโดใน อินช็อน, เกาหลีใต้ ระหว่างวันที่ 20 และ 30 กันยายน ค.ศ. 2014.
มีนักกีฬา 546 คน จาก 34 ประเทศที่เข้าร่วมการแข่งขันยิงปืนในเอเชียนเกมส์ 2014:
แยกสามเหลี่ยมดินแดง
"ระวังสับสนกับ แยกด่วนดินแดง หรือ แยกใต้ทางด่วนดินแดง ซึ่งบางครั้งมักเรียกว่า แยกสามเหลี่ยมดินแดง เช่นกัน"
แยกสามเหลี่ยมดินแดง หรือ แยกดินแดง () เป็นสามแยกเชื่อมถนนราชวิถีเข้ากับถนนราชปรารภและถนนดินแดง ในเขตราชเทวี กรุงเทพมหานคร
บริเวณทางแยกมีสะพานลอยของถนนราชวิถีเชื่อมระหว่างทางแยกหน้าสวนสันติภาพไปยังบริเวณใกล้อนุสาวรีย์ชัยสมรภูมิ
ในช่วงกลางเดือนเมษายน พ.ศ. 2552 ตรงกับช่วงเทศกาลสงกรานต์ บริเวณสามเหลี่ยมดินแดงเป็นหนึ่งในสถานที่ ๆ กลุ่มแนวร่วมประชาธิปไตยต่อต้านเผด็จการแห่งชาติ (นปช.) หรือกลุ่มคนเสื้อแดง ใช้เป็นที่ชุมนุม และถูกเจ้าหน้าที่ทหารปราบปรามโดยแก๊สน้ำตา
ถ้ำอชันตา
ถ้ำอชันตา (, ) ตั้งอยู่ในเมืองออรังกาบาด รัฐมหาราษฏระ ประเทศอินเดีย ได้ชื่อว่าเป็น วัดถ้ำในพุทธศาสนาที่งดงามและเก่าแก่ที่สุดในโลก สร้างเมื่อ พ.ศ. 350 โดยพระภิกษุในสมัยนั้นได้ค้นพบสถานที่แห่งนี้ เห็นว่าเป็นสถานที่เหมาะสำหรับการปฏิบัติธรรมกรรมฐานเป็นอย่างยิ่ง จึงได้เจาะภูเขาเพื่อสร้างเป็นกุฏิ โบสถ์ วิหาร ฯลฯ เพื่ออาศัยอยู่อย่างสันโดษ เนื่องจากเป็นสถานที่ห่างไกลผู้คน ภายในเต็มไปด้วยงานแกะสลักหิน เป็นองค์เจดีย์ เป็นพระพุทธรูป และภาพจิตรกรรมฝาผนังถ้ำ เล่าเรื่องราวต่างๆ ในพุทธประวัติและชาดก ในปี พ.ศ. 2527 ได้รับการขึ้นทะเบียนเป็นมรดกโลกโดย องค์การยูเนสโก
28 เมษายน พ.ศ. 2362 ข้าราชการทหารของสหราชอาณาจักร จอหน์ สมิธ (อังกฤษ: John Smith) ได้ค้นพบถ้ำนี้โดยบังเอิญ ถ้ำหมายเลข 1 เป็น ถ้ำพุทธมหายาน ที่ได้รับการกล่าวขวัญไปทั่วโลกว่า มีภาพเขียนสีที่งดงามมากที่สุด แม้เวลาจะผ่านมานานถึงกว่า 1,500 ปี ภาพก็ยังคงสีสันและลายเส้นที่อยู่ในสภาพสมบูรณ์
สุลต่านบาดิร ชาฮ์
สุลต่าน บาดิร ชาฮ์ เป็นสุลต่านแห่งรัฐเกอดะฮ์ พระองค์ขึ้นครองราชย์เมื่อ 13 พฤษภาคม ค.ศ. 1943 ต่อมา เมื่อญี่ปุ่น เคลื่อนทัพมา พระองค์ก็ยอมจำนนต่อกองทัพญี่ปุ่นในเดือนกันยายน พ.ศ. 1945 พระองค์เป็นบุตรของ สุลต่าน อับดุล ฮามิด พระองค์จบการศึกษาจากมหาวิทยาลัยออกซฟอร์ด พระองค์มีบุตรชื่อสมเด็จพระราชาธิบดีสุลต่าน ตวนกู อับดุล ฮาลิม มูอัซซัม ชาห์ พระองค์เสียชีวิตเมื่อปี พ.ศ. 2501
เจิมปล
เจิมปล () เป็นเมืองหนึ่งในเจ็ดเขตการปกครองของรัฐเนอเกอรีเซิมบีลัน ติดกับรัฐปะหัง เจิมปลมีบันดาร์เซอรีเจิมปลและบาเฮาเป็นเมืองสำคัญ
ดูลียังมาฮามูเลีย
ดูลียังมาฮามูเลีย () เป็นเพลงประจำรัฐเซอลาโงร์ ผู้แต่งไม่ทราบนาม ทำนองโดย ไซฟู บาลี
duli yang maha mulia
selamat di atas takhta
allah lanjutkan usia tuanku
rakyat mohon restu bawah duli tuanku
bahagia selama-lamanya
aman dan sentosa
duli yang maha mulia
your royal highness
safe on your throne
may god grant you long life
the people ask for blessings
From you, the highness
Forever fortunate
Peaceful and serene
your royal higness
ว่านมหาลาภ
ว่านมหาลาภ () อยู่ในวงศ์ Amaryllidaceae เป็นพืชชนิดหนึ่งมีถิ่นกำเนิดในประเทศเอกวาดอร์และเปรู ได้นำมาปลูกในยุโรปเพื่อใช้เป็นไม้ประดับ เป็นไม้ล้มลุกมีลำต้นใต้ดินคล้ายหัวหอม ใบเดี่ยวรูปหอกกว้าง ดอกช่อ ออกตามซอกใบ กลีบดอกเชื่อมกันเป็นรูปกรวย ดอกสีแดง เกสรสีส้ม ปลูกเป็นไม้ประดับ
สุนุวาร์
สุนุวาร์ หรือ ซูนูวาร์ Eng NP คนสุนุวาร์เป็นส่วนหนึ่งของชนพื้นเมืองของประเทศเนปาลและบางพื้นที่ในประเทศอินเดีย ภูฏาน: ดาร์จีลิง, สิกขิม, อัสสัม ชนเผ่าได้รับอิทธิพลจากศาสนาฮินดู ส่วนใหญ่คนสุนุวาร์นับถือศาสนา ของตัวเอง เรียก กีราต มนดุม แต่ไม่แบ่งแยกศาสนา การสำรวจสำมะโนประชากรปี 2012 คนสุนุวาร์ ประมาณ 100,000 คน
ส่วนใหญ่คนสุนุวาร์พูดภาษาสุนุวาร์ หรือ สุนุวารี โกอีจา-โล (มารปาแจ) ภาษาสุนุวาร์ 
ฮาลลี เล่นเดือนพฤศจิกายนหนึ่งปีมีครั้งเดียว (แรม ๑๕ ค่ำ เดือน ๑๒) มืดสนิทที่สุดในโลก
เต็มไปด้วยวัฒนธรรมดั้งเดิมของคนซูนูวาร์ พวกเขามีความยากลำบากในการอธิบายรายละเอียดของการจัดงานเทศกาลและอีกหลายร้อย สุนุวารี เทศกาลประเพณี มีวัตถุประสงค์ของตัวเองลักษณะของระบบที่เทศกาลประเพณีและเทศกาลเฉลิมฉลอง เทศกาลที่ได้รับการกล่าวถึงประเพณีที่ดีบางอย่าง เช่น วิสาขบูชา(Baisakh Purnima), (วัลอยกระทง บูชาแม่น้ำ) สาเกลา Udhauli (ธันวาคม แรม ๑๕ ค่ำ เดือน ๑) อื่น ๆ
ส่วนใหญ่คนสุนุวาร์ทำการเกษตร ประมาณ 55% และ เป็น การเมือง ทหารตำรวจเนปาล, อินเดีย, สิงคโปร์, อังกฤษ (Gorkha)และ อื่น ๆ
1. ยาลมบอร์ 2. ปาบี 3. สกานดาร์ 4. บาลามบา 5. ฮรีตี 6. หุมาตี 7. จีเตดส์ตี 8. กาลีนจา 9. ปุซกา 10. สุยาร์มา 11. ปาปา 12. บุนกา 13. สวานานดา 14. สทุนโก 15. จีงหรี 16. นาเน 17. ลูกา 18. โทร์ 19. โทโก 20. เบร์มา 21. กูจา 22. ปุษ์การ์ 23. เกซุ 24. สุจา 25. สานสา 26. กูนาม 27. ขีมบู 28. ปาถุกา 29. กส์ตี
โรควัวบ้า
โรคสมองรูปฟองน้ำวัว () หรือรู้จักกันทั่วไปว่า โรควัวบ้า เป็นโรคเสื่อมของระบบประสาท (โรคสมอง) ถึงตายในปศุสัตว์ซึ่งทำให้เกิดการเสื่อมฟองน้ำ (spongy degeneration) ในสมองและไขสันหลัง โรควัวบ้ามีระยะฟักนาน ราว 30 เดือนถึง 8 ปี ปกติมีผลต่อปศุสัตว์โตเต็มวัยโดยมีอายุตั้งต้นสูงสุดที่สี่ถึงห้าปี ทุกสายพันธุ์ไวรับเท่ากัน ในสหราชอาณาจักร ประเทศซึ่งได้รับผลมากที่สุด มีปศุสัตว์ติดเชื้อกว่า 180,000 ตัว และถูกฆ่า 4.4 ล้านตัวระหว่างโครงการกำจัด
โรคนี้อาจส่งผ่านสู่มนุษย์ได้ง่ายที่สุดโดยการกินอาหารที่ปนเปื้อนด้วยสมอง ไขสันหลังหรือทางเดินอาหารของสัตว์ที่ติดเชื้อ
 ทว่า เชื้อก่อโรคซึ่งแม้กระจุกในเนื้อเยื่อประสาทสูงสุด แต่สามารถพบได้แทบทุกเนื้อเยื่อทั่วร่างกาย รวมทั้งเลือด ในมนุษย์ถือว่าโรคเป็นชนิดย่อย (variant) หนึ่ง ของโรคครอยท์ซเฟลดท์–ยาคอบ (vCJD หรือ nvCJD) และในเดือนตุลาคม 2552 ทำให้มีผู้เสียชีวิต 166 คนในสหราชอาณาจักร และที่อื่น 44 คน มีสัตว์ที่ติดเชื้อ BSE ระหว่าง 460,000 ถึง 482,000 ตัวเข้าสู่ห่วงโซ่อาหารของมนุษย์ก่อนมีการริเริ่มควบคุมเครื่องในสัตว์ความเสี่ยงสูงในปี 2532 สาเหตุของโรคเกิดจาก พรีออน ซึ่งเป็น คือ โปรตีนขนาดเล็ก ไม่ละลายน้ำ ทนความร้อน พรีออนเป็นปรสิตต่อคนและสัตว์
อาการใคร่ไม่รู้อิ่ม
อาการใคร่ไม่รู้อิ่ม () คือ การมีแรงขับทางเพศหรือกิจกรรมทางเพศเพิ่มขึ้นบ่อยหรือเฉียบพลันสุดโต่ง แม้อาการใคร่ไม่รู้อิ่มเกิดได้จากภาวะทางการแพทย์หรือยารักษาโรคบางอย่าง แต่สำหรับผู้ป่วยส่วนมากไม่ทราบสาเหตุ ปัญหาสุขภาพจิตอย่างความผิดปกติทางบุคลิกภาพแบบก้ำกึ่งสามารถก่อให้เกิดอาการใคร่ไม่รู้อิ่มได้ และแอลกอฮอล์และยาบางชนิดยังสามารถมีผลต่อการยับยั้งทางสังคมและเพศในบางคน มีการใช้แบบจำลองทฤษฎีจำนวนหนึ่งเพื่ออธิบายหรือรักษาอาการใคร่ไม่รู้อิ่ม แบบจำลองที่ใช้มากที่สุด โดยเฉพาะอย่างยิ่งในสื่อซึ่งเป็นที่นิยม คือ การเข้าสู่การติดทางเพศ แต่นักเพศวิทยายังไม่บรรลุการเห็นพ้องต้องกัน คำอธิบายทางเลือกสำหรับภาวะดังกล่าวมีแบบจำลองพฤติกรรมตามแรงกดดัน (compulsive) และหุนหัน (impulsive)
บัญชีจำแนกโรคระหว่างประเทศ (ICD-10) ขององค์การอนามัยโลก รวม "ความต้องการทางเพศมากผิดปกติ" (รหัส F52.7) ซึ่งแบ่งเป็นอาการใคร่ไม่รู้อิ่มของชาย (satyriasis) และอาการใคร่ไม่รู้อิ่มของหญิง (nymphomania) และ "การสำเร็จความใคร่ด้วยตนเองมากเกินไป" (รหัส F98.8) กำลังมีการพิจารณาเพื่อรวมข้อเสนอให้รวมการวินิจฉัยที่เรียก ความผิดปกติอาการใคร่ไม่รู้อิ่ม โดยอธิบายอาการง่าย ๆ โดยไม่ส่อความทฤษฎีใดโดยเฉพาะ ในภาคผนวกของ DSM แต่ไม่อยู่ในรายการหลักของการวินิจฉัยอย่างเป็นทางการ
สมาคมจิตเวชอเมริกา (APA) ปฏิเสธข้อเสนอเพิ่มการติดทางเพศเข้ารายการความผิดปกติทางจิตเวช คู่มือการวินิจฉัยและสถิติสำหรับความผิดปกติทางจิต (DSM) ผู้ประพันธ์บางคนตั้งคำถามว่า การอภิปรายอาการใคร่ไม่รู้อิ่มสมเหตุสมผลหรือไม่ โดยแย้งว่าการตีตราแรงขับทางเพศ "สุดโต่ง" เป็นเพียงการประทับมลทินแก่บุคคลซึ่งไม่ปฏิบัติตามบรรทัดฐานของวัฒนธรรมหรือกลุ่มระดับเดียวกัน
ความผิดปกติทางบุคลิกภาพแบบก้ำกึ่ง
ความผิดปกติทางบุคลิกภาพแบบก้ำกึ่ง () หรือเรียก ความผิดปกติทางบุคลิกภาพแบบอารมณ์ไม่คงที่, ความผิดปกติทางอารมณ์แรงจัด, หรือประเภทก้ำกึ่งใน ICD-10 เป็นความผิดปกติทางบุคลิกภาพกลุ่มบี (cluster-B) ลักษณะสำคัญของความผิดปกตินี้ คือ รูปแบบหุนหัน (impulsivity) และอารมณ์แสดงออก ความสัมพันธ์ระหว่างบุคคลและภาพลักษณ์ตน (self image) ไม่มั่นคงอย่างชัดเจน รูปแบบนี้ปรากฏเมื่อวัยผู้ใหญ่ตอนต้นและเกิดขึ้นผ่านสถานการณ์และบริบทต่าง ๆ
อาการอื่นปกติมีความกลัวการทอดทิ้งอย่างรุนแรงและความโกรธและหงุดหงิดรุนแรง โดยผู้อื่นเข้าใจเหตุผลแห่งความรู้สึกดังกล่าวยาก ผู้ที่เป็น BPD มักสร้างอุดมคติและลดคุณค่า (idealization and devaluation) ผู้อื่น สลับกันระหว่างความเคารพอย่างสูงและความผิดหวังใหญ่หลวง พบพฤติกรรมทำร้ายตัวเองและฆ่าตัวตายทั่วไป
คู่มือการวินิจฉัยและสถิติสำหรับความผิดปกติทางจิตรับรองความผิดปกตินี้ เพราะความผิดปกติทางบุคลิกภาพคือรูปแบบประสบการณ์ภายในไม่พึงประสงค์และพฤติกรรมพยาธิวิทยาซึ่งแพร่หลาย คงอยู่และไม่ยืดหยุ่น จึงมีความไม่เต็มใจทั่วไปที่จะวินิจฉัยความผิดปกติทางบุคลิกภาพก่อนวัยรุ่นหรือวัยผู้ใหญ่ตอนต้น ทว่า บางคนย้ำว่า อาการอาจเลวลงหากไม่รักษาแต่เนิ่น
กำลังมีการถกเถียงเกี่ยวกับศัพทวิทยาของความผิดปกตินี้ โดยเฉพาะอย่างยิ่ง ความเหมาะสมของคำว่า "ก้ำกึ่ง" คู่มือ ICD-10 เรียกความผิดปกตินี้ว่า ความผิดปกติทางบุคลิกภาพแบบอารมณ์ไม่คงที่และเกณฑ์การวินิจฉัยคล้ายกัน ใน DSM-5 ชื่อของความผิดปกตินี้ยังคงเหมือนกับฉบับก่อน ๆ
เอเชียนพาราเกมส์เยาวชน 2009
กีฬาเอเชียนพาราเกมส์เยาวชน 2009 การแข่งขันกีฬาเอเชียนพาราเกมส์ครั้งแรก จัดขึ้นที่โตเกียว, ประเทศญี่ปุ่น29 ประเทศที่เข้าร่วมการแข่งขันตารางตามจำนวนของนักกีฬาจากประเทศได้รับรางวัลเหรียญทอง จำนวนเหรียญเงินถูกนำมาพิจารณาต่อไป แล้วจำนวนเหรียญทองแดง หากประเทศที่ยังคงผูกติดอยู่กับการจัดอันดับที่ได้รับ พวกเขาจะเรียงตามตัวอักษร
คณะกรรมการพาราลิมปิกแห่งเอเชีย
คณะกรรมการพาราลิมปิกเอเชีย () เป็นองค์กรที่ตั้งอยู่ในสหรัฐอาหรับเอมิเรตส์ มีสมาชิกของคณะกรรมการพาราลิมปิกเอเชียทั้งหมด 43 ประเทศ
คณะกรรมการพาราลิมปิกเอเชียที่ถูกสร้างขึ้นในปี 2006 เมื่อสหพันธ์เฟสปิกถูกแบ่งออกเป็นสองหน่วยงานคือคณะกรรมการพาราลิมปิกเอเชียและ (Oceania Paralympic Commit; OPC)
เบลีซแบร์ริเออร์รีฟ
เบลีซแบร์ริเออร์รีฟ เป็นแนวปะการังที่มีชีวิตอยู่ซึ่งใหญ่เป็นอันดับสองของโลก เทือกปะการังนี้มีความยาว 300 กิโลเมตรตามแนวคาบสมุทรยูกาตัง ระบบนิเวศที่หลากหลายนี้ เริ่มนับตั้งแต่ทางตอนเหนือของเบลีซ ที่ติดกับเม็กซิโก ไล่ยาวไปจนถึงตอนใต้ที่ติดกับกัวเตมาลา รวมความยาวได้ประมาณ 300 กิโลเมตร นอกจากพืดหินปะการัง เขตอนุรักษ์นี้ยังมีเกาะปริ่มน้ำ 450 เกาะ และมีเกาะปะการังวงแหวนอีกสามเกาะ ซึ่งก็คือพืดหินปะการังรูปวงแหวนที่ล้อมรอบทะเลสาบน้ำเค็ม มีพื้นที่รวมกันทั้งหมด 960 ตารางกิโลเมตร หรือ 600,000 ไร่ ได้รับการคุ้มครองเป็นพิเศษภายใต้อนุสัญญามรดกโลก โดยบริเวณที่ขึ้นทะเบียนเป็นมรดกโลก มีตั้งแต่ แนวปะการังใต้น้ำ ทะเลสาบ ปากแม่น้ำ ป่าชายเลน เกาะที่เกิดจากหินปะการัง หาดทราย รวมถึงพื้นที่ชายฝั่ง แนวปะการังแห่งนี้มีความอุดมสมบูรณ์เป็นอย่างมาก ซึ่งถือว่าเป็นแนวปะการังที่มีขนาดใหญ่อันดับ2ของโลก รองจากเกรตแบริเออร์รีฟในออสเตรเลีย และ แนวปะการังเบลีซยังเป็นแนวปะการังที่ขนาดใหญ่ และอุดมสมบูรณ์ที่สุดในซีกโลกเหนือและซีกโลกตะวันตก
แนวปะการังเบลีซเป็นบ้านที่มีขนาดใหญ่ของพืชและสัตว์ และยังเป็นสถานที่ที่มีระบบนิเวศหลากหลายแห่งหนึ่งของโลก 
อย่างไรก็ตาม มีเพียง 10% ของแนวปะการังเท่านั้นที่ได้รับการสำรวจ "อีก 90% ยังคงไม่ได้รับการสำรวจ" จึงมีโอกาสพบสิ่งมีชีวิตสายพันธุ์ใหม่ได้ตลอดเวลา
(vii) : การเกิดแนวปะการัง ต้องใช้ระยะเวลานับล้านปี เพราะแนวปะการัง คือปะการัง และ สิ่งมีชีวิตเล็กๆ รวมถึงซากของสิ่งมีชีวิตในทะเลต่างๆ เช่น หอยที่มีเปลือกแข็ง สาหร่ายหินปูน มารวมกัน โดยปะการังเองและสิ่งมีชีวิตที่สร้างหินปูนได้ เมื่อตายไปแล้วจะยังคงเหลือซากหินปูนทับถมพอกพูน ซึ่งถือว่าเป็นขบวนการสร้างแนวปะการัง ซากหินปูนเหล่านั้นค่อย ๆ ผุกร่อนเป็นผงตะกอน ซึ่งส่วนหนึ่งก็ยังคงสะสมพอกพูนในแนวปะการัง แต่อีกส่วนหนึ่งอาจถูกพัดพาล่องลอยไปตามกระแสน้ำไปทับถมพอกพูนเป็นชายหาด โดยวิธีการเกิดแนวปะการังของเบลีซนี้ แสดงให้เห็นถึงวิวัฒนาการสำคัญต่างๆในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
(ix) : ด้วยความที่แนวปะการังเบลีซ เป็นแนวปะการังที่มีขนาดใหญ่ที่สุดในซีกโลกเหนือ มีความอุดมสมบูรณ์ทั้งบนชายฝั่ง และใต้ทะเล ซึ่งความโดดเด่นของปะการังเบลีซนี้มี เอกลักษณ์ หายาก สวยงามแปลกตาเป็นพิเศษ
(x): แนวปะการังเบลีซ เป็นถิ่นอาศัยของสัตว์และพืชพรรณที่หายากจำนวนมาก ทั้งบนชายฝั่ง และใต้น้ำ ซึ่งแสดงให้เห็นว่าแนวปะการังเบลีซเป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะอันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย
แต่เมื่อ ค.ศ. 2009 เบลีซแบร์ริเออร์รีฟ ก็ถูกจัดอยู่ในรายชื่อแหล่งมรดกโลกที่กำลังตกอยู่ในภาวะอันตราย ด้วยปัจจัยต่างๆไมว่าจะเป็น การทำประมงผิดกฎหมาย ภัยคุกคามจากนักท่องเที่ยวที่ควบคุมไม่ได้ รวมถึงปรากฏการณ์ทางธรรมชาติ เช่น การเพิ่มขึ้นของอุณหภูมิน้ำทะเล หรือ เอลนิโญ่ ซึ่งแนวปะการังเบลีซเสียหายไปเกือบ 40 % เพราะการเกิดปะการังฟอกขาว และพายุเฮอริเคน ที่ทำให้ปะการังแตกหัก สิ่งที่ทำได้เพียงเพิ่มมาตรการป้องกันภัยคุกคามจากการประมง และการท่องเที่ยว เพื่อที่จะให้ปะการังฟื้นฟูด้วยตัวเอง
อังคณา ตรีรัตนาทิพย์
อังคณา ตรีรัตนาทิพย์ นางสาวไทยคนที่ 43 ประจำปี พ.ศ. 2550 "งามล้ำค่า กัลยาเทอดแผ่นดิน"
อังคณา ตรีรัตนาทิพย์ หรือ อ้อ/ก้อย เกิดเมื่อวันที่ 22 สิงหาคม พ.ศ. 2528 เป็นชาวกรุงเทพมหานคร สำเร็จการศึกษาจากคณะพาณิชยศาสตร์และการบัญชี จุฬาลงกรณ์มหาวิทยาลัย เข้าประกวดนางสาวไทยในขณะที่ศึกษาอยู่ระดับชั้นปีที่ 4 จนได้รับรางวัลชนะเลิศอันดับ 1
ด้านชีวิตส่วนตัว อังคณา ตรีรัตนาทิพย์ สมรสกับ นายแพทย์อัฏฐวัฒน์ หิรัญพฤกษ์ เป็นอาของของภูริ หิรัญพฤกษ์ และ กฤษ หิรัญพฤกษ์ เมื่อวันอาทิตย์ที่ 8 สิงหาคม 2553 ณ ห้องนภาลัย โรงแรมดุสิตธานี
เลอเรอตูร์เดแพร็งส์ฟร็องแซอาปารี
เลอเรอตูร์เดแพร็งส์ฟร็องแซอาปารี () เป็นเพลงชาติ"โดยพฤตินัย" ของฝรั่งเศสในรัชสมัยการฟื้นฟูราชวงศ์บูร์บง โดยยืมทำนองมาจากเพลง "วีว็องรีกัทร์"
แปลโดย: ภัทรพล สมเหมาะ (บทที่ 1) และศุภกิจ พรมศรี (ชาวไทย) (บทที่ 2-5)
วีว็องรีกัทร์
วีว็องรีกัทร์ (, "อ็องรีที่ 4 จงเจริญ"), มาร์ช็องรีกัทร์ (, "มาร์ชอ็องรีที่ 4") หรือ วีฟว์เลอรัวอ็องรี (, "พระเจ้าอ็องรีจงเจริญ") เป็นเพลงยอดนิยมในประเทศฝรั่งเศส ซึ่งมีเนื้อหาเป็นการเฉลิมฉลองพระเจ้าอ็องรีที่ 4 (พระสมัญญานาม "อ็องรีผู้ประเสริฐ") เพลงนี้ได้ประพันธ์ขึ้นในราวคริสต์ทศวรรษที่ 1590 และอ้างอิงถึงปฐมกษัตริย์แห่งราชวงศ์บูร์บง พระเจ้าอ็องรีที่ 4 แห่งฝรั่งเศส (พระเจ้าเอนริเกที่ 3 แห่งนาบาร์รา) ผู้ทรงยุติสงครามสงครามศาสนาและฟื้นฟูสันติภาพของฝรั่งเศส (อันเป็นที่มาแห่งพระสมัญญานามของพระองค์)
ในสมัยการฟื้นฟูราชวงศ์บูร์บงช่วงต้นคริสต์ศตวรรษที่ 19 ได้มีการนำเอาทำนองของเพลงนี้มาใส่เนื้อร้องใหม่ซึ่งมีชื่อว่า "เลอเรอตูร์เดแพร็งส์ฟร็องแซอาปารี" (, "การนิวัติกรุงปารีสของบรรดาเจ้าฝรั่งเศส") เพื่อใช้เฉลิมฉลองในการกลับมามีอำนาจในฝรั่งเศสของราชวงศ์บูร์บงอีกครั้งหนึ่ง
อัลละห์ สลามัตกัน ซุลตัน กามี
อัลละห์ สลามัตกัน ซุลตัน กามี (Allah Selamatkan Sultan Kami) เป็นเพลงคำนับประจำรัฐปะหัง
ya Allah yang maha kuasa
lanjutkan usia ke bawah duli yang maha mulia
dirgahayu,darul Makmur
Aman dan Bahagia Sentiasa
Ya Allah,selamatkan
Ke Bawah Duli Raja Kami
Ya Allah Yang masa Kuasa
lanjutkan Usia duli yang maha mulia
dirgahayu,darul makmur
Aman dan Bahagia Sentiasa
Ya Allah Selamatkan duli Tuanku Raja Kami
O god The Most high,the merciful
give a long life to his Exalted highness
long live to you our land of tranquility
grant us Peace and happiness
O almighty lord,Save His Majesty,Our beloved king
O god The most high,the merciful
grant a long life to his majesty
long live to you our land of tranquility
grant us peace and happiness
O almighty lord, bless His majesty,Our king
สุสานโฮจิมินห์
สุสานโฮจิมินห์ (; ลังจู๋ติกโห่จี๊มิญ) เป็นอนุสรณ์สถานที่ใหญ่ที่สุดในฮานอย ประเทศเวียดนาม
บุญเสริม สาตราภัย
บุญเสริม สาตราภัย หรือที่รู้จักกันในนาม ลุงบุญเสริม เป็นช่างภาพประวัติศาสตร์ชาวเชียงใหม่ ภาพถ่ายทางประวัติศาสตร์ต่างๆของเชียงใหม่และล้านนาส่วนใหญ่ล้วนเป็นฝีมือการถ่ายภาพของบุญเสริม
บุญเสริม เกิดเมื่อวันที่ 7 มีนาคม พ.ศ. 2471 ณ บ้านพักนายไปรษณีย์โทรเลขเชียงใหม่ (ปัจจุบันคือพิพิธภัณฑ์ไปรษณีย์เชียงใหม่แม่ปิง) เป็นบุตรของพระอาจโทรการ (เอื้อน สาตราภัย) นายไปรษณีย์โทรเลขเชียงใหม่คนแรก มารดาชื่อ คำไฝ ไชยวัณณ์ บุญเสริมมีบุตรสาว 2 คน คือ อัญชลี คอฟฟ์แมนน์ และ ปวีณา อะบายานิ
เขาเสียชีวิต เมื่อวันที่ 16 สิงหาคม พ.ศ. 2560
บุญเสริม จบการศึกษาชั้นอนุบาล ที่โรงเรียนสาขาดาราวิทยาลัย เชิงสะพานนวรัฐฝั่งตะวันออก ต่อมาในปี พ.ศ. 2479 จึงย้ายไปเรียนต่อชั้นประถมปีที่ 1 ที่โรงเรียนปรินส์รอยแยลส์วิทยาลัย เนื่องจากโรงเรียนสาขาดารา เป็นโรงเรียนสำหรับสตรี และศึกษาต่อจนถึงชั้นมัธยมปีที่ 2
พ.ศ. 2484 เกิดสงครามโลกครั้งที่สอง รัฐบาลสั่งปิดโรงเรียนทั่วประเทศ โรงเรียนปรินส์ฯ ถูกรัฐบาลเข้ายึดครอง เพราะเป็นโรงเรียนของคณะมิชชั่นนารีอเมริกันซึ่งเป็นคู่สงครามกับไทย ได้มีการสร้างค่ายพักสำหรับทหารไทยขึ้นในเขตโรงเรียน เมื่อเปิดเทอมใหม่ในปี พ.ศ. 2485 บุญเสริมจึงย้ายไปเรียนที่โรงเรียนยุพราชวิทยาลัย
บุญเสริม เริ่มทำงานครั้งแรกที่ร้านขายปุ๋ยวิทยาศาสตร์ของพี่สาวที่ตลาดต้นลำไย ซึ่งเป็นร้านขายปุ๋ยวิทยาศาสตร์แรกของเมืองเชียงใหม่ ระหว่างที่ทำงานที่นี่ บุญเสริมได้รับการแนะนำและการฝึกสอนทางด้านเทคนิคการถ่ายภาพจากนายแพทย์อุทัย สนธินันท์ พี่เขยซึ่งเป็นช่างฝีมือถ่ายรูปมือดี ด้วยความรักและความมุ่งมั่นในการถ่ายรูป บุญเสริมได้ฝึกฝนเทคนิคการทำงานด้านนี้ตลอดเวลา เมื่อมีเวลาว่างจากการขายปุ๋ยนั้นเขามักออกไปตระเวณถ่ายรูปสถานที่และโบราณสถานต่างๆ ในเมืองเชียงใหม่อยู่เสมอ รวมทั้งมีโอกาสติดตามพี่เขยออกไปถ่ายรูปในต่างจังหวัดต่าง เพราะพี่เขยเป็นหัวหน้าหน่วยควบคุมไข้มาลาเรียภาคเหนือมักจะต้องออกตรวจท้องที่
การทำงานดังกล่าวช่วยเพิ่มประสบการณ์ในการถ่ายรูปให้เขาอย่างมาก จนบุญเสริมคุ้นเคยกับนักหนังสือพิมพ์เชียงใหม่แทบทุกคน เนื่องจากในช่วงนั้นสำนักพิมพ์ต่างๆ ยังไม่มีช่างภาพเป็นของตัวเอง เพราะกล้องถ่ายรูปมีราคาแพง ฉะนั้นเมื่อมีการรายงานข่าวใหญ่ครั้งใด จึงมักจะมาขอให้เขาไปช่วยถ่ายรูปให้
ในปี พ.ศ. 2503 เขาได้เข้าทำงานในกองบรรณาธิการหนังสือพิมพ์คนเมือง ในหน้าที่ผู้สื่อข่าว เขาเคยร่วมคณะสำรวจชนเผ่า "ผีตองเหลือง" กับไกรศรี นิมมานเหมินท์ และเป็นที่มาของสารคดีเรื่องผีตองเหลือง ลงในหนังสือพิมพ์คนเมือง และได้รับรางวัลผลงานยอดเยี่ยมจากมูลนิธีวิชาการหนังสือพิมพ์ ซึ่งมีพระเจ้าวรวงศ์เธอ กรมหมื่นนราธิปพงศ์ประพันธ์ เป็นประธาน โดยได้รับโล่เกียรติยศจากพลเอกถนอม กิตติขจร รองนายกรัฐมนตรี (ในขณะนั้น) เมื่อปี พ.ศ. 2506 นับเป็นนักหนังสือพิมพ์ภูมิภาคคนแรกและคนเดียวที่ได้รับรางวัลนี้ เขาทำงานอยู่ที่สำนักพิมพ์คนเมืองจนถึง พ.ศ. 2513 จึงย้ายไปทำงานกับหนังสือพิมพ์ไทยนิวส์จนถึง พ.ศ. 2525 จึงลาออกจากงานหนังสือพิมพ์ ซึ่งนับเป็นการหันหลังให้กับวงการหนังสือพิมพ์อย่างสิ้นเชิง
โซน เซียวเม็ย
โซน เซียวเม็ย (; ) เกิดเมื่อ 14 เมษายน พ.ศ. 2538 เป็นนักเทควันโดชาวกัมพูชาที่ได้เหรียญทองในการแข่งขันเทควันโดหญิงรุ่น 73 กก. ในเอเชียนเกมส์ ที่อินชอน พ.ศ. 2557 ก่อนหน้านี้เธอเคยได้เหรียญทองในรุ่นเดียวกันนี้ในกีฬาซีเกมส์ ที่ประเทศพม่า พ.ศ. 2556 ด้วย
โซน เซียวเม็ย นับเป็นนักกีฬาชาวกัมพูชาคนแรกที่ได้รับเหรียญทองจากการแข่งขันเอเชียนเกมส์
สุลต่านอับดุล ฮามิด ฮาลิมแห่งเกอดะฮ์
สุลต่าน อับดุล ฮามิด ฮาลิม ชาห์ เป็นสุลต่านแห่งรัฐเกอดะฮ์ องค์ที่ 25 นับเป็นเจ้าเมืองไทรบุรีองค์สุดท้ายภายใต้การปกครองของสยาม
สุลต่านอับดุล ฮามิด ฮาลิม ชาห์มีพระนามเต็มว่า "สุลต่าน เซอร์ อับดุล ฮามิด ฮาลิม ชาห์ ที่สอง อิบนิ อะห์หมัด ตาจ อุดดิน อัลมูคาร์ราม ชาห์" (Sultan Sir Abdu'l Hamid Halim Shah II ibni Ahmad Taj ud-din al-Mukarram Shah) มีบรรดาศักดิ์ทางฝ่ายสยามเป็นที่ "เจ้าพระยาฤทธิสงครามรามภักดีศรีสุลต่าน มหมัดรัตนราชมุนินทร สุรินทรวิวงษ์ผดุง ทนุบำรุงเกดะนคร อมรรัตนาณาเขตร ประเทศราชราไชสวริยาธิบดี วิกรมสีหะ เจ้าพระยาไทรบุรี" ตำแหน่งเจ้าประเทศราชไทรบุรี เอกสารฝ่ายไทยมักเรียกอย่างย่อว่าเจ้าพระยาไทรบุรี (อับดุลฮามิด)
พระองค์เป็นโอรสของสุลต่านอะห์หมัด ตัชอุดดิน มุการ์รัม ชาห์ (เจ้าพระยาไทรบุรี ตนกูอาหมัด) และพระนางหวัน ฮาจาร์ (Wan Hajar) ประสูติเมื่อวันที่ 4 มิถุนายน ค.ศ. 1864 (พ.ศ. 2407) โดยมีฐานะเป็นตนกู เรียกตามเอกสารไทยว่า ตนกูฮามิด
ในปี ค.ศ. 1876 (พ.ศ. 2419) ตนกูฮามิดได้ร่วมกองทัพเมืองไทรบุรี (เกอดะฮ์) และกองทัพหัวเมืองต่างๆ ในความปกครองของสยามขึ้นไปช่วยปราบปรามจีนอั้งยี่ที่เมืองภูเก็ต ได้รับพระราชทานเครื่องราชอิสริยาภรณ์มงกุฎสยามชั้นที่ 5 วิจิตราภรณ์ เป้นบำเหน็จความชอบในครั้งนั้น
ในปี ค.ศ. 1879 (พ.ศ. 2422) พระบาทสมเด็จพระจุลจอมเกล้าเจ้าอยู่หัวโปรดเกล้าฯ แต่งตั้งให้ตนกูฮามิดเป็นที่"พระเสนีณรงค์ฤทธิ" ตำแหน่งรายามุดา ต่อมาเมื่อสุลต่านไซนัล ราซิด มุดซัม ชาห์ที่ 2 หรือพระยาไทรบุรี (ตนกูไซนาระชิด) ผู้เป็นพระเชษฐาสิ้นพระชนม์ จึงทรงพระกรุณาโปรดเกล้าฯ พระราชทานสัญญาบัตรตั้งพระเสนีณรงค์ฤทธิรายามุดา เป็น"พระยาฤทธิสงครามรามภักดีศรีสุลต่าน มหะมัดรัตนราชมุนินทร์ สุรินทรวิวังษา พระยาไทรบุรี" เมื่อวันพฤหัสบดี ขึ้น 13 ค่ำ เดือน 4 ปีมะเส็ง ตรีศก จุลศักราช 1243 ตรงกับวันที่ 12 มีนาคม ค.ศ. 1881 (พ.ศ. 2424)
ภายหลังทรงมีพระราชดำริว่าพระยาไทรบุรีได้บังคับบัญชาราชการบ้านเมืองต่างพระเนตรพระกรรณมาช้านาน มีความชอบความดีมาก ในวันที่ 29 สิงหาคม ค.ศ. 1895 (พ.ศ. 2438) พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯ ให้เลื่อนยศพระยาฤทธิสงครามเป็น "เจ้าพระยาฤทธิสงครามรามภักดีศรีสุลต่าน" ตำแหน่งเจ้าประเทศราชเมืองไทรบุรี พร้อมทั้งพระราชทานเครื่องราชอิสริยาภรณ์ปฐมจุลจอมเกล้า และเครื่องราชอิสริยาภรณ์อันเป็นที่เชิดชูยิ่งช้างเผือกชั้นที่ 1 มหาวราภรณ์ เป็นเกียรติยศ นอกจากนี้พระองค์ยังทรงส่งพระโอรส 2 องค์ของสุลต่านอับดุลฮามิดไปศึกษาที่ทวีปยุโรป ได้แก่ ตนกู ยูซุฟ ซึ่งต่อมาได้กลับมารับราชการตำรวจที่ประเทศสยาม และตนกู บาดิร ชาห์ (สุลต่านบาดิร ชาฮ์) ซึ่งสำเร็จการศึกษาในสาขาวิชาเศรษฐศาสตร์จากมหาวิทยาลัยออกซฟอร์ดและได้กลับมาพำนักอยู่ที่ประเทศสยามในระยะเวลาสั้นๆ
พระองค์มีชายาหลายองค์ ได้แก่ เจ๊ะเมนเญราลา (คุณหญิงเนื่อง นนทนาคร), เจ๊ะโซฟิอะห์ (Che Sofiah), ชะรีฟะห์ บินติ ไซเอ็ด อิดรุส (Sharifah Fatimah Binti Syed Idrus), ชะรีฟะห์ เซหะ บินติ ไซเอ็ด ฮุซเซน (Sharifah Seha Binti Syed Hussein), เจ๊ะสปาเชนดรา (Che Spachendra), ชะรีฟะห์ มาเรียม (Sharifah Mariam) และเจ๊ะลาราเซห์ (Che Laraseh) โอรสองค์ที่สำคัญได้แก่ตนกู อับดุล ระห์มัน นายกรัฐมนตรีคนแรกของประเทศมาเลเซีย และสุลต่านบาดิร ชาฮ์
สุลต่านอับดุล ฮามิดได้สร้างพระที่นั่งใหม่โดยจากคอนกรีดและโลหะในปี ค.ศ. 1906 นอกจากนี้ พระองค์ยังเป็นผู้นำในการสวดมนต์วันศุกร์
สุลต่าน อับดุล ฮามิด ฮาลิม ชาห์ สิ้นพระชนม์เมื่อวันที่ 13 พฤษภาคม ค.ศ. 1943 รวมพระชนม์ได้ 78 พรรษา อยู่ในราชสมบัติ 62 ปี
นิวคลีโอพลาสซึม
นิวคลีโอพลาสซึม () คือ ส่วนต่าง ๆ ที่อยู่ในเยื่อหุ้มนิวเคลียส ซึ่งประกอบด้วยสารโปรตีนดีเอ็นเอ (DNA) และอาร์เอ็นเอ (RNA) ซึ่งมีการแยกเป็นอิสระและรวมกันตามกิจกรรมของเซลล์ ในสภาวะปกติที่เซลล์ยังไม่ทำการแบ่งตัว สารประกอบเหล่านี้จะจัดเรียงตัวให้เห็นเป็น 2 ส่วน คือ นิวคลีโอลัส (Nucleolus) และเส้นใยโครมาติน (Chromatin)
สุลต่านไซนัล ราซิด มุดซัม ชาห์ที่ 2
สุลค่านไซนัล ราซิด มุดซัม ชาห์ที่ 2 เป็นสุลต่านองที่ 24 แห่งรัฐเกอดะฮ์ พระองค์เกิดวันที่ 4 กันยายน 1857 พระครองราชย์ตั้งแต่ปีค.ศ.1879-1881พระองค์ครองราชย์2ปี บิดาของพระองค์
ชื่อ สุลต่านฮะมัด ทาจุดดิน มูคาร์ราม ชาห์ พระองค์ถูกขังคุกอยู่ที่เมืองนครศรีธรรมราช พระองค์ถูกวางยาพิษและเสียชีวิตที่นั่น รวมอายุได้ 24 ปี
สาธิดา ปิ่นสินชัย
สาธิดา ปิ่นสินชัย (Satida Pinsinchai) ชื่อเล่น เอม (Aim) เป็นนักร้องชาวไทย ผู้ชนะการแข่งขันรายการเรียลลิตี้โชว์ "ทรู อะคาเดมี่ แฟนเทเชีย ซีซั่นที่ 11" นอกจากเป็นนักร้องแล้ว เอมยังมีผลงานด้านอื่นในวงการบันเทิงทั้งงานแสดง พิธีกร และดีเจอีกด้วย
สาธิดา ปิ่นสินชัย ชื่อเล่น เอม เกิดเมื่อวันที่ 18 กันยายน พ.ศ. 2535 เป็นลูกสาวของนายตำรวจชื่อดัง พล.ต.ต.ดร.เสวก ปิ่นสินชัย อดีตผู้บังคับการตำรวจป่าไม้ และยังเป็นโปรโมเตอร์มวยศึกอัศวินดำอีกด้วย เอมสำเร็จการศึกษาระดับมัธยมศึกษาจากโรงเรียนนานาชาติร่วมฤดี และระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย โดยในปัจจุบันเอมกำลังศึกษาระดับปริญญาโทที่ คณะนิเทศศาสตร์ จุฬาลงกรณ์มหาวิทยาลัย
เอมเคยเข้าประกวดร้องเพลงในรายการ "ซีซ่า ทางสายฝันสู่ดวงดาว" ซีซั่นที่ 1 ทางช่อง 3 ซึ่งจัดโดยมณีนุช เสมรสุต เมื่อปี พ.ศ. 2549 และได้รับรางวัลชนะเลิศประเภทเดี่ยว
หลังจากนั้นในปี พ.ศ. 2553 เอมได้เข้าร่วมการออดิชั่นรายการ "ทรู อะคาเดมี่ แฟนเทเชีย ซีซั่นที่ 7" โดยผ่านเข้ารอบ 50 คนสุดท้าย แต่ไม่ผ่านการคัดเลือกเป็นนักล่าฝันตัวจริง
ต่อมาในปี พ.ศ. 2557 เอมได้กลับมาออดิชั่นอีกครั้งกับรายการ "ทรู อะคาเดมี่ แฟนเทเชีย ซีซั่นที่ 11" และสามารถผ่านเข้ารอบเป็น 12 นักล่าฝันตัวจริง มีรหัสประจำตัวคือ V12 โดยในครั้งนี้ได้รับรางวัลชนะเลิศเป็นสุดยอดนักล่าฝันคนที่ 11 ของประเทศไทย
นอกจากนี้เอมยังเป็นผู้ช่วยโปรโมเตอร์ศึกอัศวินดำร่วมกับบิดา โดยทำหน้าที่นี้หลังจากศึกอัศวินดำย้ายไปดำเนินการถ่ายทอดสดทางสถานีโทรทัศน์สปริงนิวส์พ.ศ. 2558
พ.ศ. 2559
พ.ศ. 2560
วงกตมฤตยู
วงกตมฤตยู เป็นหนังสือประเภทวรรณกรรมเยาวชน, บันเทิงคดีแนววิทยาศาสตร์, บันเทิงคดีพยากรณ์และหลังพยากรณ์ เล่มแรก แต่งโดยเจมส์ แดชเนอร์ ตีพิมพ์เมื่อ 6 ตุลาคม พ.ศ. 2552 โดยสำนักพิมพ์ Delacorte Press และได้สร้างเป็นภาพยนตร์ชื่อเมซ รันเนอร์ วงกตมฤตยู โดยทเวนตีท์เซนจูรีฟอกซ์ โดยนวนิยายชุดนี้ประกอบไปด้วยนวนิยาย 4 เล่ม คือ คำสั่งสังหาร, วงกตมฤตยู, สมรภูมิมอดไหม้ และไข้มรณะ
โทมัสตื่นขึ้นมาในลิฟต์ที่กำลังเคลื่อนที่ เขาไม่สามารถจำชื่อของตนเองได้ เมื่อประตูลิฟต์เปิดออก โทมัสพบว่าตัวเองอยู่ในทุ่งกว้าง ล้อมรอบไปด้วยกำแพงขนาดมหึมา ในทุ่งมีเด็กชายอยู่จำนวนหนึ่ง พวกเขาต่างจำอดีตของตนเองไม่ได้ แต่สักพักจะจำได้เอง
โทมัสได้เจอกับอัลบี อัลบีเป็นหัวหน้าของทุกคนในทุ่ง มีหน้าที่ปกครองทุกคน ให้อยู่ร่วมกันอย่างสันติ อัลบีบอกโทมัสว่า ห้ามออกไปจากทุ่งเด็ดขาด เพราะไม่มีใครที่ออกไปแล้ว รอดชีวิตกลับมา
ในตอนแรกโทมัสได้รับมอบหมายให้ช่วยงานคนในทุ่ง เขาเข้าไปสำรวจในป่า แล้วจึงเจอกับเบน ชาวทุ่งซึ่งเคยโดนพิษของโศกามาก่อน ตอนนี้เบนอาการค่อนข้างหนัก ไม่สามารถควบคุมตัวเองได้ เบนจำได้ว่าโทมัสเคยอยู่ในองค์กรที่ชื่อวิคเก็ต ซึ่งเป็นองค์กรที่สร้างเขาวงกตแห่งนี้ขึ้นมา เบนจึงโกรธแค้นโทมัสมาก เบนพยายามทำร้ายโทมัส แต่โทมัสต่อสู้จรหนีไปได้ เมื่อชาวทุ่งรู้เรื่องที่เบนทำร้ายโทมัส เบนจึงโดนลงโทษ โดยขับไล่ออกไปจากทุ่ง ทำให้เบนโดนโศกาที่อาศัยอยู่ในเขาวงกตปลิดชีวิต โทมัสรู้สึกผิดมาก เขาคิดว่าตัวเองเป็นตัวการที่ทำให้เบนตาย
ต่อมา มินโฮ หัวหน้านักวิ่ง ได้เข้าไปในวงกตกับอัลบี หัวหน้าชาวทุ่ง แต่เขาทั้งสองกลับออกมาจากวงกตล่าช้า ผิดเวลา ทำให้โทมัสสงสัย และอยากเข้าไปตามหา แต่แกลลี่ไม่เห็นด้วย เพราะมีกฎไว้ว่า นักวิ่งเท่านั้นที่เข้าไปในวงกตได้ ระหว่างกำลังถกเถียงกันอยู่หน้าทางเข้าวงกตที่ยังเปิดอยู่ เหล่าชาวทุ่งได้สังเกตเห็นมินโฮที่กำลังพาร่างของอัลบีออกมาด้วย แต่ประตูวงกตกำลังจะปิดลง ทันใดนั้น โทมัสได้วิ่งเข้าไปในวงกต แล้วประตูก็ปิดลง ทั้งสามคนยังไม่สามารถออกจากวงกตได้ ทำให้คืนนั้น พวกเขาทั้งสามต้องเผชิญกับเหล่าโศกาหนังสือวงกตมฤตยูถูกสร้างเป็นภาพยนตร์ โดยทเวนตีท์เซนจูรีฟอกซ์ เข้าฉายในสหรัฐอเมริกา ในวันที่ 19 กันยายน พ.ศ. 2557 ชื่อ "เมซ รันเนอร์ วงกตมฤตยู"
สุลต่านฮะมัด ทาจุดดิน มูคาร์ราม ชาห์
สุลต่านฮะมัด ทาจุดดิน มูคาร์ราม ชาห์ เป็นสุลต่านองค์ที่ 23 แห่งรัฐเกอดะฮ์ พระองค์ขึ้นครองราชย์ตั้งแต่ ค.ศ. 1854–1879 รวมครองราชย์ได้ 25 ปี บิดาของพระองค์ชื่อสุลต่านไซนัล ราซิด อัลมุดซัม ชาห์ที่ 1
สุลต่านไซนัล ราซิด อัลมุดซัม ชาห์ที่ 1
สุลต่านไซนัล ราซิด อัลมุดซัม ชาห์ที่ 1 เป็นสุลต่านองค์ที่ 22 ของรัฐเกอดะฮ์ ครองราชย์ตั้งแต่ ค.ศ. 1843–1854 รวมเวลาครองราชย์ 11 ปี พระองค์ขึ้นครองราชย์ต่อจากสุลต่านฮะมัด ทาจุดดิน ฮาลิม ชาห์ที่ 2
ธิดาของสุลต่านตวนกูดาอิ ชื่อพระนางตวนกูโอ ได้แต่งงานกับทหารไทยชื่อ หลวงไชยคีรีศรีสงคราม ซึ่งเป็นทหารรักษาพระองค์วังหน้า สมัย ร.๒ ในปี 1821 หรือ พ.ศ. ๒๓๖๔ ซึ่งเป็นลูกชายของ พระคีรีศรีสงคราม เจ้าหัวเมืองกลอยหรือเมืองขนอม นครศรีธรรมราช ให้กำเนิดบุตร ๑๐ คน เป็นต้นตระกูลขนอม ในนครศรีธรรมราช
แหลก
แหลก เป็นซิงเกิลของวงซีซันไฟฟ์ ประพันธ์คำร้องและแต่งทำนองโดย Season Five และเรียบเรียงโดย เพิ่มศักดิ์ พิสิษฐ์สังฆการ เป็นเพลงช้าอารมณ์เศร้าเพลงแรกของ Season Five เพลงนี้ออกจำหน่ายในวันที่ 20 พฤษภาคม พ.ศ. 2556 เพลงนี้ยังถูกรวมในอัลบั้มของ Golden Era ซึ่งวางจำหน่ายในวันที่ 4 ธันวาคม พ.ศ. 2556
เนื้อหาเพลง เกี่ยวกับเคยชินอยู่ความรักที่สร้างความสุขให­้คุณอยู่เรื่อยมา ความรักที่คุณเชื่อว่ามั่นคงเหมือนกับก้อน­หิน จนไม่คิดถึงวันที่อาจจะแตกสลาย ทั้งที่ความจริงก้อนหินก็อาจกลายเป็นเม็ดท­รายได้ ความรักก็เช่นกันอาจจะแหลกลงในพริบตา โดยที่เราไม่ทันตั้งตัว
สไตล์ดนตรีของเพลงนั้นเป็นเพลงช้าที่เรียบเรียงโด­ยใช้เครื่องดนตรีน้อยชิ้น มีเปียโนเป็นเครื่องดนตรีหลัก เพิ่มอารมณ์เพลงด้วยอะคูสติกกีต้าร์ซึ่งได­้ มือกีต้าร์ โอ วง Jetset'er เพื่อนร่วมค่ายเป็นผู้เล่นให้ในรูปแบบการเ­ล่นที่ไม่ซ้ำกันตั้งแต่ต้นจนจบเพลง ทั้งการเล่นแบบ Picking เบาไปจนถึงการ Slap solo ที่ช่วยสื่อสารให้อารมณ์ในแต่ละท่อนชัดเจน­ขึ้น ผสมผสานกับเสียงกลองที่มีความเป็นวินเทจ และคงเสน่ห์การร้องประสานเสียงในแบบฉบับขอ­ง Season Five เพิ่มความพิเศษด้วยเทคนิคการร้องไล่แบบ Dynamic ทำให้เสียงประสานเหมือนกับการเล่น Keyboard โดยเสียงร้องหลักเน้นที่การถ่ายทอดอารมณ์ล­ึกซึ้ง จึงทำเพลงนี้มีมิติมากขึ้น
มิวสิกวิดีโอนี้ เผยแพร่ครั้งแรกในวันที่ 15 กรกฎาคม พ.ศ. 2556 โดยมีสี่หนุ่มซีซันไฟว์ที่เล่นดนตรีในงานแต่งงาน ประกอบไปด้วย เอก, เจ, เปา, และจั๊ก เป็นเรื่องราวเกี่ยวกับสาวหวาน (รับบทโดย พลอย หอวัง) ที่กำลังอินกับความรักสุดๆต่อเจ้าบ่าวจนลั่นระฆังวิวาห์ท่ามกลางพิธีสุดชื่นมื่น แต่ทุกอย่างก็ต้องแหลกสลายลงไปในพริบตาเมื่อคนรักเก่าของเธอกลับมา
เพลง แหลก ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กรกฎาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รายชื่อนักแสดงชายไทย
ต่อไปนี้เป็น "รายชื่อนักแสดงชายไทย" ที่มีตัวตนอยู่จริง ในประเทศไทยทั้งหมดตั้งแต่อดีตจนถึงปัจจุบัน
โมฮัมหมัด อัยยุบข่าน
จอมพลโมฮัมหมัด อัยยุบข่าน (Mohammad Ayub Khan; ) เป็นผู้นำทางทหารและการเมืองในปากีสถาน เขาทำรัฐประหารยึดอำนาจรัฐในเดือนตุลาคม พ.ศ. 2501 และขึ้นเป็นประธานาธิบดีของปากีสถาน ระหว่าง พ.ศ. 2501 – 2512 จนเกิดการประท้วงใน พ.ศ. 2512 จึงลาออกจากตำแหน่ง
ข่านเกิดเมื่อ 14 พฤษภาคม พ.ศ. 2450 ในตำบลฮาซาราห่างจากราวัลปินดีไปราว 80 กม. บรรพบุรุษของเขาอพยพมาจากอัฟกานิสถาน เขาเริ่มศึกษาศาสนาอิสลามในมัสยิด จากนั้น เข้าศึกษาที่มหาวิทยาลัยอะลีการ์ 2 ปี แล้วจึงสมัครเรียนในโรงเรียนนายร้อบแซนเฮิร์ส จนได้เข้าศึกษาใน พ.ศ. 2469 และเข้ารับราชการในกองทหารอังกฤษในอินเดียเมื่อ พ.ศ. 2471 เขาได้เข้าร่วมรบในสงครามโลกครั้งที่สอง ในสมรภูมิที่พม่า หลังจากที่อินเดียและปากีสถานได้รับเอกราช ข่านได้รับราชการต่อในกองทัพบกปากีสถาน และได้เป็นนายพลผู้บัญชาการในปากีสถานตะวันออก ระหว่าง พ.ศ. 2491 – 2492 และได้เป็นผู้บัญชาการทหารบกแห่งปากีสถานใน พ.ศ. 2494
การเสียชีวิตของจินนาห์และลียากัต อาลี ข่านในเวลาใกล้เคียงกันทำให้เกิดปัญหาการเมืองในปากีสถานโดยเฉพาะการร่างรัฐธรรมนูญ จนมีการประกาศใช้ใน พ.ศ. 2499 แต่ก็มีปัญหาช่องว่างมากมาย เมื่อประธานาธิบดีอิสกันเดอร์ มีร์ซา ได้ประกาศยกเลิกรัฐธรรมนูญและประกาศใช้กฎอัยการศึกใน พ.ศ. 2501 ข่านจึงทำรัฐประหาร ในวันที่ 28 ตุลาคมปลดมีร์ซาออกจากตำแหน่ง
ข่านได้เริ่มนำประเทศเข้าสู่การปกครองระบอบประชาธิปไตย และจัดให้มีการเลือกตั้งทั่วประเทศเมื่อ พ.ศ. 2502 และเลือกตั้งประธานาธิบดีใน พ.ศ. 2503 ซึ่งข่านชนะการเลือกตั้งได้เป็นประธานาธิบดี และได้มีการแก้ไขรัฐธรรมนูญใน พ.ศ. 2505 และประกาศยกเลิกกฎอัยการศึกที่ใช้มาตั้งแต่ พ.ศ. 2501 การปกครองของข่านซึ่งประธานาธิบดีมีอำนาจค่อนข้างมากได้เน้นการปฏิรูปประเทศ ส่วนการเมืองระหว่างประเทศได้เป็นพันธมิตรกับสหรัฐ เข้าเป็นสมาชิกซีโต้ เมื่อเกิดปัญหาความขัดแย้งเกี่ยวกับดินแดนแคชเมียร์ในอินเดียทำให้เขาเลือกเป็นพันธมิตรกับจีน
การต่อต้านการปกครองของข่านเกิดขึ้นใน พ.ศ. 2511 เพราะเขาจับผู้นำฝ่ายค้านเข้าที่คุมขัง แต่เขาก็มีสุขภาพไม่ดีมาตั้งแต่เดือนมีนาคม พ.ศ. 2511 เขาได้ดำรงตำแหน่งประธานาธิบดีมาจนถึงเดือนมีนาคม พ.ศ. 2512 แล้วจึงลาออกให้นายพลยะห์ยาข่านขึ้นมาเป็นประธานาธิบดีแทน เขาถึงแก่อสัญกรรมใน พ.ศ. 2517 รวมอายุได้ 67 ปี
ฝากไว้
"ฝากไว้" เป็นซิงเกิลที่ 5 ของธงไชย แมคอินไตย์ จากอัลบั้ม "พริกขี้หนู" (2534) ประพันธ์คำร้องโดย สุรักษ์ สุขเสวี, แต่งทำนองและเรียบเรียงโดย จาตุรนต์ เอมซ์บุตร ออกจำหน่ายในวันที่ 27ว พฤษภาคม พ.ศ. 2534 โดยเพลงนี้ออกแนวอบอุ่น สบายๆ และมิวสิกวิดีโอเพลงนี้เผยแพร่ประมาณเดือนพฤษภาคม พ.ศ. 2534
ในปี พ.ศ. 2557 เพลง "ฝากไว้" ในเวอร์ชันของธงไชย แมคอินไตย์ ได้ถูกใช้เป็นเพลงประกอบภาพยนตร์เรื่อง "ฝากไว้..ในกายเธอ" ของค่ายจีเอ็มเอ็ม ไท หับ
ในปี พ.ศ. 2557 เพลง "ฝากไว้" เป็นเพลงประกอบภาพยนตร์เรื่อง "ฝากไว้..ในกายเธอ" ของค่ายจีเอ็มเอ็ม ไท หับ ถูกขับร้องโดย วิโอเลต วอเทียร์ นักร้องจากเวที The Voice Thailand Season 2 จากค่ายจีเอ็มเอ็ม แกรมมี่ มิวสิกวิดีโอนั้นมี จุฑาวุฒิ ภัทรกำพล, ธนภพ ลีรัตนขจร, สุภัสสรา ธนชาติ และวิโอเลต วอเทียร์ อยู่ในมิวสิกวีดีโอพร้อมกับฉากจากภาพยนตร์ โดยเวอร์ชันนี้แตกต่างจากเวอร์ชันของธงไชย แมคอินไตย์ อย่างมากที่มีความสยองขวัญใส่ในเพลงด้วย
เพลงเวอร์ชันนี้ประสบความสำเร็จอย่างมากได้ติดอับดับ 15 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 สิงหาคม พ.ศ. 2557 และติดอับดับ 8 ใน 100 ของชาร์ตหมวดเพลง จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 11 สิงหาคม พ.ศ. 2557
ความฝันกับจักรวาล
"ความฝันกับจักรวาล" เป็นเพลงจากอัลบั้มของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)" ประพันธ์เนื้อร้องและแต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส)
ในวันที่ 17 สิงหาคม พ.ศ. 2559 เพลงนี้ได้ออกเป็นซิงเกิลโดยถูกมิกซ์ใหม่ในเวอร์ชัน The Grandslam Version เนื้อหาของเพลงออกแนวศาสนาพูดถึงเรื่องของชีวิต การเดินทางผ่านเรื่องราวต่างๆไปสู่วันข้างหน้า ลึกขึ้น แฝงด้วยปรัชญามากมาย ที่เราก็ไม่ได้เป็นอิสระโดยแท้จริง ยังคงอยู่ภายใต้กฎแห่งกรรม แต่ชีวิตก็ยังมีสิทธิ์ที่จะฝันอย่างอิสระ และเลือกที่จะทำความดีกันได้ และนั่นคือความจริงของชีวิต
ดนตรีของเพลงนี้ มีการผสมผสานระหว่างวงร็อก กับ วงออเครสต้า 
เพลง "ความฝันกับจักรวาล" ติดชาร์ตอันดับ 12 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 จากเว็บไซต์ Gmember
ช่างมันเถอะเหงา
"ช่างมันเถอะเหงา" เป็นเพลงจากอัลบั้มของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)"
เพลง "ช่างมันเถอะเหงา" ประพันธ์เนื้อร้องและแต่งทำนองโดย ยืนยง โอภากุล หรือแอ๊ด คาราบาว คำร้องเพิ่มเติมโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ร่วมด้วย โก้ เศกพล อุ่นสำราญ (โก้ Mr.Saxman) ที่มาบรรเลงแซ็กโซโฟน
เพลง "ช่างมันเถอะเหงา" ติดชาร์ตอันดับ 4 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 4 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
คิดถึง (เพลงบอดี้สแลม)
"คิดถึง" เป็นเพลงจากอัลบั้มและซิงเกิลที่ 5 ของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)"
เพลง "คิดถึง" ประพันธ์เนื้อร้องโดย ขจรเดช พรมรักษา (กบ บิ๊กแอส), โป โปษยะนุกูล แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) โดยเนื้อหาของเพลงนั้นเกี่ยวกับการให้กำลังใจกับมุมมองดีๆ ที่ทำให้เรารู้ว่า ระหว่างทางที่เรากำลังดำเนินไป นั้น ยังคงมีอีกคนหนึ่งที่ยังคงคิดถึงเราอยู่เสมอ
มิวสิกวิดีโอเพลงนี้เผยแพร่เมื่อวันที่ 28 มีนาคม พ.ศ. 2558 เวลา 21:00 น. กำกับโดย ดล ผดุงวิเชียร แสดงนำโดย เรย์ แมคโดนัลด์ , ฝน นลินทิพย์ เพิ่มภัทรสกุล และวงบอดี้สแลม
เพลง "คิดถึง" ติดชาร์ตอันดับสูงสุด 1 ใน 100 ของชาร์ตหมวดเพลง GMM Gmember Chart Top 100 ประจำวันที่ 11 ตุลาคม พ.ศ. 2557 และติดชาร์ตอันดับ 3 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
ครึ่งหลับครึ่งตื่น
"ครึ่งหลับครึ่งตื่น" เป็นเพลงจากอัลบั้มของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)"
เพลง "ครึ่งหลับครึ่งตื่น" ประพันธ์เนื้อร้องโดย โป โปษยะนุกูล แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
โดยเพลงนี้ได้ผสมผสานแนวเพลงออร์เคสตรา ลงในแนวเพลงโพรเกรสซีฟร็อก เข้าด้วยกัน ซึ่งบันทึกเสียงบรรเลงมาจากเสียงดุรียางค์ของ จุฬาลงกรณ์มหาวิทยาลัย ส่วนภาพวิดีโอของ "ครึ่งหลับครึ่งตื่น" นั้นเผยแพร่เมื่อวันที่ 11 ตุลาคม พ.ศ. 2557 โดยเป็นการบันทึกภาพและเสียงจากการซ้อมใหญ่ คอนเสิร์ตปรากฏการณ์ ดัม-มะ-ชา-ติ ในปี พ.ศ. 2557 ที่สตูดิโอบ้านริก
เพลง "ครึ่งหลับครึ่งตื่น" ติดชาร์ตอันดับ 9 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557
เตรียมตัวตาย
"เตรียมตัวตาย" เป็นเพลงจากอัลบั้มของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)"
เพลง "เตรียมตัวตาย" ประพันธ์เนื้อร้องและแต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
ส่วนภาพวิดีโอของ "เตรียมตัวตาย" นั้นเผยแพร่เมื่อวันที่ 27 พฤศจิกายน พ.ศ. 2557 เวลา 20:00 น. โดยเป็นการบันทึกภาพและเสียงจากการซ้อมใหญ่ คอนเสิร์ตปรากฏการณ์ ดัม-มะ-ชา-ติ ในปี พ.ศ. 2557 ที่สตูดิโอบ้านริก
เนื้อหาของเพลงนี้ เกี่ยวกับต้องการสื่อให้ใครสักคนก็พอชีวิตตายให้มีความหมาย เพื่อคำว่ารักไม่ยิ่งใหญ่แค่เธอจำไว้เพียงพอ เป็นเรื่องปกติของคนเราที่ย่อมมีเกิดแก่เจ็บตาย แต่ว่าในระหว่างที่เราใช้ชีวิตอยู่ เราจะใช้ชีวิตอยู่เพื่ออะไร อยู่เพื่อทำอะไร ... เพื่อที่จะเตรียมตัวที่จะไม่อยู่แล้วอย่างมีคุณค่าที่สุด บางทีไม่จำเป็นต้องเป็นประโยชน์สำหรับคนหมู่มาก ทำเพื่อสังคม หรือประเทศชาติที่มันใหญ่โต เพียงแค่ชีวิตชีวิตนึง มีใครสักคนหนึ่งที่จำว่าเราเคยมีคุณค่า แล้วทำให้คนๆนั้นอย่างเต็มที่ ที่สุดแล้วก็น่าจะมีค่าพอสำหรับใครที่จะจดจำ แค่นี้ถือว่าเป็นการเตรียมตัวตายที่ดี
เพลง "เตรียมตัวตาย" ติดชาร์ตอันดับ 2 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 2 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
เลือดมังกร
เลือดมังกร เป็นละครโทรทัศน์ของทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 โดยดัดแปลงมาจากนวนิยายชื่อเดียวกัน "มาเฟียเลือดมังกร" มีทั้งหมด 5 เรื่อง ได้แก่ เสือ สิงห์ กระทิง แรด หงส์ เป็นบทประพันธ์โดย รพัด, ลิซ, ผักบุ้ง, ลิลลี่สีขาว, shanya (เรนนี่)
กล่าวถึงตัวละครหลักทั้ง 5 คนที่เป็นหัวหน้าแก๊งมาเฟียคุมอำนาจอยู่ในเยาวราช โดยเล่าเรื่องถึงตัวละครหลักทั้ง 5 ที่ต้องฝ่าฝันอุปสรรคในการเป็นหัวหน้าแก๊งมาเฟีย และอุปสรรคของความรัก
นวนิยายดังกล่าวได้รับดัดแปลงเป็นละครโทรทัศน์ ควบคุมการผลิตโดย บริษัท แอคอาร์ต เจเนเรชั่น จำกัด ของ พงษ์พัฒน์ วชิรบรรจง, ธัญญา วชิรบรรจง กำกับการแสดงโดย พงษ์พัฒน์ วชิรบรรจง และ บัณฑิต ทองดี เริ่มออกอากาศวันที่ 10 มีนาคม พ.ศ. 2558
เรื่องราวความรักของ ภรพ หรือ เสือ และ วันวิสา ท่ามกลางความขัดแย้งและการหักหลังในวงการค้ารังนก ระหว่าง 4 ผู้ยิ่งใหญ่อันได้แก่ ไพศาล หรือ เถ้าแก่เซี้ยะ พ่อของเสือ เถ้าแก่บันลือ พ่อของวันวิสา เสี่ยเฮ้ง และ เสี่ยเล้งทรงกลด ลูกชายคนเดียวของเจ้าสัวตง มหาเศรษฐีเจ้าของเซียงกงย่านเยาวราช ผู้มีพร้อมทุกสิ่งทุกอย่าง แต่สิ่งที่ขาดไปคือความรักและความอบอุ่นทางใจ ตงไล่เขากับวรดีผู้เป็นแม่ไปจากชีวิต ทรงกลดจึงไม่ลงรอยกับพ่อเท่าไรนัก เจ้าสัวตงแต่งงานอีกครั้งกับ เหมยลี่ หญิงสาวคราวลูกยิ่งทำให้เขากลายเป็นส่วนเกินของครอบครัวแต่แล้วหัวใจที่หยาบกระด้างของเขาก็กลับอ่อนละมุนลงเมื่อได้พบกับอาจู สาวน้อยที่ก้าวเข้ามาสมัครงานในตำแหน่งเลขานุการส่วนตัวที่ช่วยเติมเต็มสิ่งที่เขาขาดหายมาทั้งชีวิต
“ธาม ธราธร” ลูกชายบุญธรรมของเฉินอี่เสียง เดินทางกลับมาเมืองไทยเพื่อรับตำแหน่งหัวหน้าแก๊งกระทิง และเพื่อมาดูแลธุรกิจของ “ตั้งเช็งเอี๊ยง” และ “หลิวเจียหลิน” พ่อแม่ผู้ให้กำเนิด รวมทั้ง น้องชายฝาแฝด “ชลธี” ซึ่งทั้งหมดถูกยิงและเผาให้ตายทั้งเป็นเมื่อ 7 ปีที่แล้ว เขาจึงไม่ได้กลับมาเพื่อสานต่อธุรกิจครอบครัวอย่างเดียว แต่เพื่อจุดประสงค์หลักคือลากตัวคนผิด ซึ่งก็คือเสี่ยเล้ง มาขอขมาและสารภาพบาปต่อหน้าสุสานของครอบครัวตระกูลเช็ง
คณินไม่ต้องการเป็นมาเฟียเหมือนบิดา จึงปฏิเสธตำแหน่งหัวหน้าแก๊งเหยี่ยวแดงที่มีอำนาจเหนือทุกแก๊งในปากน้ำโพ ทว่า หลังจากที่เขาได้รับบาดเจ็บปางตายในเหตุการณ์ถล่มงานสารทจีนจากฝีมือของคนในคณะเชิดสิงโต ที่หวังแย่งชิงตำแหน่ง ทำให้เขาต้องลุกขึ้นมาปกป้องตัวเองและครอบครัวให้อยู่รอดปลอดภัยให้ได้ คณินกลับมาทวงตำแหน่งหัวหน้าแก๊งคืนจากเสี่ยบุ๊งตัวร้าย และตั้งใจจะกอบกู้กิจการโรงสีให้กลับมาเฟื่องฟูอีกครั้ง แม้ต้องเริ่มต้นจากศูนย์ก็ตาม
หงส์ ลูกสาวคนเล็กของเถ้าแก่สุง หัวหน้าแก๊งหงส์ดำ และเจ้าของคณะงิ้วเฟิ่งหวง คณะงิ้วเก่าแก่ของเยาวราช ซึ่งเป็นที่นับหน้าถือตาของชาวจีนในแถบเยาวราชเนื่องจากเป็นคนใจคอกว้างขวาง จนได้รับตำแหน่งนายกสมคมเลือดมังกร เถ้าแก่สุงมีพี่น้องร่วมสาบานเถ้าแก่ไช้ และเถ้าแก่เต็ก ทั้งสามร่วมดื่มน้ำสาบานว่าเป็นพี่น้องกันในนามของแก๊งสามวิหค คอยช่วยเหลือเกื้อกูลกัน ซินแสง้วงทำนายดวงชะตาบอกว่าเป็นนัยว่าดวงชะตาหงส์เป็นต้นเหตุทำให้คน3คนพบกับจุดจบแต่ก็จะเป็นใหญ่ประดุจหงส์ที่อยู่เหนือพญามังกร เถ้าแก่สุงตีความว่าหงส์เป็นตัวซวยเพราะเกิดมาก็เป็นสาเหตุทำให้ดวงตาภรรยาร่วมทุกข์ร่วมสุขของเขาต้องตาย
ไลอาร์เกม (ละครโทรทัศน์)
ไลอาร์เกม คือละครโทรทัศน์ของประเทศญี่ปุ่น สร้างมาจากหนังสือการ์ตูนในชื่อเดียวกัน กำกับโดยฮิโระอะคิ มะสึยะมะ ฉายเมื่อวันที่ 14 เมษายน พ.ศ. 2550 นำแสดงโดยเอะริกะ โทะดะแสดงเป็นคันซะคิ นาโอะ และโชะตะ มัตสึดะแสดงเป็นอะคิยะมะ ชินิจิ ซีซันแรกของ LIAR GAME มีทั้งหมด 11 ตอน
ภาษาสุนุวาร์
ภาษาสุนุวาร์ ( ; เป็นภาษาในกลุ่มภาษากีรันตี ใช้พูดในประเทศเนปาลโดยชาวสุนุวาร์ หรือ Kõits (कोँइच, Koinch และ Koincha มีการสะกดคำที่แตกต่างกัน) ภาษานี้ค้นพบครั้งแรกในโครงการหิมาลัย มีชื่อเรียกต่างกัน เช่น โกอีจโล, (Kõits-Lo, कोँइचलो) ซูนูวารี, (Sunuwari) กีรติ-โกอีจ, (किराँती-कोँइच),มุขียา (मुखिया, Mukhiya) ปัจจุบันเขียนด้วยอักษรเทวนาครี ส่วนระบบการเขียนแบบเดิมที่เรียกเชนติฉา ใช้น้อยลงตั้งแต่ พ.ศ. 2473
สุลต่านฮะมัด ทาจุดดิน ฮาลิม ชาห์ที่ 2
สุลต่านฮะมัด ทาจุดดิน ฮาลิม ชาห์ที่ 2 เป็นสุลต่านองค์ที่ 21 แห่งรัฐเกอดะฮ์ พระองค์ครองราชย์ระหว่าง1791-1843 ครองราชย์ได้ 26 ปี ในสมัยพระองค์สยามได้บุกยึดรัฐเกอดะฮ์ ชาวอาหรับเองก็จะช่วยสุลต่านเจรจากับสยาม ค.ศ. 1942 สยามจึงคืนเกอดะฮ์ให้เป็นของพระองค์ พระองค์เป็นบุตรของสุลต่าน อับดุลเลาะห์ มูคาร์ราม ชาห์ พระองค์ก่อตั้งรัฐปะลิสอีกด้วย
ป้ากะปู่
ป้ากะปู่ สตูดิโออัลบั้มเต็มชุดที่ 3 ของ วงเพื่อน ออกวางแผงเมื่อปี 2529 กับ นิธิทัศน์ โปรโมชั่น
โดยอัลบั้มชุดนี้มีเพลงดังได้แก่ ป้ากะปู่,เย้ว...เย้ว,เพียงเอ่ยคำลา,ว้าเหว่,แก้วตา, ลมๆแล้งๆ,พ่อจ๋าแม่จ๋า,แม่คุณเอ๋ย เป็นต้น
หลังจากจบชุดนี้สมาชิกในวงได้แก่ พนัส,สมชาย,ฟาโรห์ และ ดนัย ได้ขอลาออกจากวงไปทำให้ทางวงต้องหาสมาชิกเข้ามาเสริมในตำแหน่งที่ขาด
สุลต่านอับดุลเลาะห์ มูคาร์ราม ชาห์
สุลต่านอับดุลเลาะห์ มูคาร์ราม ชาห์ พระองค์เป็นสุลต่านองค์ที่ 20 แห่งรัฐเกอดะฮ์ พระองค์มีภรรยาทั้งหมด 7 พระองค์ พระองค์ครองราชย์ระหว่าง ค.ศ. 1778–1797 บิดาของพระองค์ชื่อสุลต่านมูฮัมหมัด จีวา ไซนัล อาบีดินที่ 2
มีลูกชาย๑๐ องค์ดังนี้
๑.ตวนกูยาหรา 
ลูกสาวของตวนกูยาหราชื่อ พระนางตวนกูยาโหรม ได้แต่งงานกับทหารไทยชื่อจอนห์นซึ่งเป็นต้นตระกูลไทยสมในจังหวัดนครศรีธรรมราช
๒.ตวนกูปะแหงรัน
๓.ตวนกูปัศนู ได้ครองเมืองสตูล (Sultan of Satul)
สุลต่านมูฮัมหมัด จีวา ไซนัล อาดิลีนที่ 2
สุลต่านมูฮัมหมัด จีวา ไซนัล อาลีดินที่ 2 เป็นสุลต่านองค์ที่ 19 แห่งรัฐเกอดะฮ์ พระองค์ก่อตั้งเมืองอลอร์สตาร์ พระองค์ครองราชย์ 68 ปี ยาวนานที่สุดในบรรดาสุลต่านมาเลเซีย นอกจากนี้พระองค์ยังซ่อมพระราชวังที่ถูกโจมตีโดยชาวบูกิส พระองค์เป็นบุตรของสุลต่านอับดุลเลาะห์ มุดซัม ชาห์
อัสแซสซินส์ครีด: ลินนิเอจ
อัสแซสซินส์ครีด: ลินนิเอจ เป็นซีรีส์หนังสั้นแนะนำเกมอัสแซสซินส์ครีด 2 ผลิตโดย ยูบิซอฟท์ ซึ่งซีรีส์นี้กำกับโดยผู้กำกับชาวแคนาดา Yves Simoneau ซีรีส์ตอนแรกถูกปล่อยออกมาวันที่ 26 ตุลาคม 2009 ทาง YouTube และยังเป็นก้าวแรกของยูบิซอฟท์ในวงการภาพยนตร์
จะกล่าวถึงเหตุการณ์ก่อนหน้าอัสแซสซินส์ครีด 2 ตัวเอกของเรื่องคือ Giovanni Auditore เป็นมือสังหารในศตวรรษที่ 15 ช่วงยุคฟื้นฟูศิลปวิทยา ในอิตาลี 
ซึ่งเป็นพ่อของ Ezio Auditore da Firenze ในช่วงเริ่มต้นของยุคฟื้นฟูศิลปวิทยามีกลุ่มผู้สมรู้ร่วมคิดที่จะล้มล้างตระกูลเมดิซีซึ่งมีอำนาจมากในสมัยนั้น และคิดจะแทรกแซง ความเป็นเอกภาพของอิตาลี ซึ่ง Giovanni จะต้องเผชิญกับภัยคุกคามนี้และจัดการกับคนผิดเพื่อนำความยุติธรรมมาสู่อิตาลีการถ่ายทำภาพยนตร์จะใช้เทคนิคคอมพิวเตอร์กราฟิกเช่นเดียวกับการผลิตเกม ถ่ายทำนักแสดงบนพื้นหลัง green screen (เหมือนกับเทคโนโลยี Hybride ในการถ่ายทำภาพยนตร์เรื่อง 300,Sin City และ Avartar)
ซึ่งพื้นหลังสีเขียวจะถูกแทนที่ด้วยสภาพแวดล้อมที่ดัดแปลงมาจากเกม
ประมาณ 50% ของเครื่องแต่งกายที่ปรากฏใน อัสแซสซินส์ครีด: ลิเนียจ ได้เช่ามาจากอิตาลี ส่วนเครื่องแต่งกายที่เหลือได้ออกแบบใหม่และสร้างขึ้น โดยมีฝ่ายสตูดิโอออกแบบในนามของ Ubisoft ซึ่งประกอบด้วยกลุ่มผู้เชี่ยวชาญด้านเครื่องแต่งกาย
จากยูบิซอฟท์ มอนทรีออล และ ยูบิซอฟท์ ควิเบก
Corey May ผู้เขียนบทของอัสแซสซินส์ครีด 2 ทำงานร่วมกับ William Reymond ผู้เขียนบทของอัสแซสซินส์ครีด: ลิเนียจ อย่างใกล้ชิด เพื่อให้แน่ใจว่า เรื่องราวทั้งสองมีการเชื่อมโยงเนื้อเรื่องกัน
สุลต่านฮะมัด ทาจุดดิน ฮาลิม ชาห์ที่ 1
สุลต่านฮะม้ด ทาจุดดิน ฮาลิม ชาห์ที่ 1 เป็นสุลต่านแห่งรัฐเกอดะฮ์องค์ที่ 18 ครองราชย์ระหว่างปี ค.ศ. 1706–1709 พระบิดาของพระองค์ชื่อสุลต่านอับดุลเลาะห์ มุดซัม ชาห์
โทมัส บัค
โทมัส บัค () เป็นประธานคณะกรรมการโอลิมปิกสากลคนที่ 9 อดีตนักกีฬาฟันดาบชาวเยอรมันที่ร่วมการแข่งขันโอลิมปิกฤดูร้อน 1976 ได้รับเลือกเป็นประธานคณะกรรมการโอลิมปิกสากล เมื่อวันที่ 10 กันยายน พ.ศ. 2556 ในการประชุมสามัญคณะกรรมการโอลิมปิกสากล สมัยที่ 125 ณ ประเทศอาร์เจนตินา
อนุสรณ์สถานลินคอล์น
อนุสรณ์สถานลินคอล์น () เป็นอนุสาวรีย์แห่งชาติอเมริกาสร้างเพื่อเป็นเกียรติแก่อับราฮัม ลินคอล์น ประธานาธิบดีสหรัฐอเมริกาคนที่ 16 ตั้งอยู่ปลายตะวันตกของเนชันแนลฮอลในกรุงวอชิงตัน ดี.ซี. ตรงข้ามอนุสาวรีย์วอชิงตัน เฮนรี เบคอนเป็นสถาปนิก ผู้ออกแบบอนุสาวรีย์หลัก "อับราฮัม ลินคอล์น"ปี 1920 คือ ดาเนียล เชสเตอร์ เฟรนช์ รูปปั้นลินคอล์นแกะสลักโดยพี่น้องปิกกีริลลี และจิตรกรผนังภายใน คือ ฌูเล เกแรง (Jules Guerin) มีการอุทิศใน ค.ศ. 1922 เป็นอนุสาวรีย์แห่งหนึ่งที่สร้างเพื่อให้เกียรติแก่ประธานาธิบดีสหรัฐ เป็นแหล่งท่องเที่ยวสำคัญตลอดมาและตั้งแต่คริสต์ทศวรรษ 1930 เป็นศูนย์กลางสัญรูปที่มุ่งสนใจความสัมพันธ์ระหว่างเชื้อชาติ
สิ่งก่อสร้างนี้อยู่ในรูปเทวสถานกรีกดอริก และมีประติมากรรมอับราฮัม ลินคอล์นนั่งขนาดใหญ่และรอยจารึกสุนทรพจน์ขึ้นชื่อสองครั้งของลินคอล์น ได้แก่ "คำปราศรัยเก็ตตีสเบิร์ก"และ"คำปราศรัยพิธีเข้ารับตำแหน่งครั้งที่สอง"ของเขา อนุสรณ์สถานนี้เป็นจุดที่มีสุนทรพจน์ที่มีชื่อเสียงหลายครั้ง ซึ่งมีสุนทรพจน์ "ผมมีฝัน" ของมาร์ติน ลูเทอร์ คิง เมื่อวันที่ 28 สิงหาคม ค.ศ. 1963 ระหว่างการชุมนุมเมื่อสิ้นการเดินขบวนไปวอชิงตันเพื่ออาชีพและเสรีภาพ (March on Washington for Jobs and Freedom)
เช่นเดียวกับอนุสาวรีย์อื่นในเนชันแนลมอล ซึ่งมีอนุสรณ์ทหารผ่านศึกเวียดนาม อนุสรณ์ทหารผ่านศึกสงครามเกาหลี และอนุสรณ์สงครามโลกครั้งที่สองแห่งชาติ อนุสรณ์นี้บริหารโดย กรมอุทยานแห่งชาติ (National Park Service) ภายใต้กลุ่มเนชันแนลมอลและอุทยานอนุสรณ์ มีการขึ้นบัญชีในทะเบียนสถานประวติศาสตร์แห่งชาติเมื่อวันที่ 15 ตุลาคม ค.ศ. 1966 เปิดแก่สาธารณะ 24 ชั่วโมงต่อวัน ใน ค.ศ. 2007 สถาบันสถาปนิกอเมริกาจัดอยู่ในอันดับที่เจ็ดบนรายการสถาปัตยกรรมยอดนิยมของอเมริกา นับแต่ ค.ศ. 2010 มีประชาชนเยี่ยมอนุสรณ์ประมาณ 6 ล้านคนต่อปี
ไลฟ์อินเทกซัส
ไลฟ์อินเทกซัส () เป็นอัลบั้มบันทึกการแสดงสดชุดแรก และเป็นวิดีโออัลบั้มชุดที่สามของวงดนตรีร็อกชาวอเมริกัน ลิงคินพาร์ก ออกจำหน่ายเป็นครั้งแรกเมื่อวันที่ 18 พฤศจิกายน พ.ศ. 2546 ประกอบไปด้วยเพลงจากสตูดิโออัลบั้ม "ไฮบริดทีโอรี" และ"เมทีโอรา" ตลอดจนเพลงจากรีมิกซ์อัลบั้มชุดแรกของวง "รีแอนิเมชัน" โดยอัลบั้ม"ไลฟ์อินเทกซัส"ได้ติดอันดับที่ 23 ใน"บิลบอร์ด" 200 เวอร์ชันออดิโอจะมีเพียง 12 แทร็กจากทั้งหมด 17 แทร็ก ในช่วงท้ายของเพลง "A Place For My Head" เชสเตอร์ได้ทุ่มกีตาร์ของแบรด และโจ ฮาห์น ได้โยนชิ้นส่วนของอุปกรณ์ของเขาลงบนพื้นเวทีในช่วงท้ายของคอนเสิร์ต วิดีโอที่เป็นแบบรวมภาพของ"ไลฟ์อินเทกซัส"ได้เป็นมิวสิกวิดีโออย่างไม่เป็นทางการในหลายๆ เพลงของลิงคินพาร์ก
เพลงทั้งหมดแต่งโดย ลิงคินพาร์ก
กระทรวงการต่างประเทศและเครือจักรภพ
กระทรวงการต่างประเทศและเครือจักรภพ (, ย่อ: FCO) เป็นกระทรวงหนึ่งของรัฐบาลสหราชอาณาจักร รับผิดชอบต่อการคุ้มครองและส่งเสริมผลประโยชน์ของสหราชอาณาจักรทั่วโลก ตั้งขึ้นในปี พ.ศ. 2511 โดยการรวมกระทรวงการต่างประเทศกับกระทรวงเครือจักรภพ ผู้บริหารสูงสุดของกระทรวงมีชื่อตำแหน่งอย่างเป็นทางการว่า "รัฐมนตรีในสมเด็จฯฝ่ายราชการต่างประเทศและเครือจักรภพ (รัฐมนตรีการต่างประเทศ)" ซึ่งถือเป็นหนึ่งในสี่อำมาตย์นายก
ปลัดกระทรวงการต่างประเทศ (Permanent Under-Secretary of State for Foreign Affairs) ซึ่งเป็นข้าราชการประจำ จัดการกระทรวงแบบวันต่อวัน และยังเป็นหัวหน้าฝ่ายการทูตในสมเด็จฯ (Head of the Her Majesty's Diplomatic Service)
กัญญ์กุลณัช ปัญญากิตตินันท์
กัญญ์กุลณัช ปัญญากิตตินันท์ (ชื่อเล่น น้ำ; เกิด 6 พฤศจิกายน พ.ศ. 2537) เป็นนักร้องและนักแสดงหญิงชาวไทย ได้รับรางวัลรองชนะเลิศอันดับที่ 3 จากรายการ "ทรู อะคาเดมี่ แฟนเทเชีย ซีซั่นที่ 11" รหัสประจำตัวในรายการ คือ V11
น้ำเกิดเมื่อวันที่ 6 พฤศจิกายน 2537 เดิมชื่อ อรุณพร ฐิติปัญญาวุฒิ ภายหลังเปลี่ยนเป็น กุลณัช ฐิติปัญญาวุฒิ และชื่อปัจจุบันคือ กัญญ์กุลณัช ปัญญากิตตินันท์ เป็นบุตรสาวคนโตในพี่น้องสองคน สำเร็จชั้นมัธยมศึกษาจาก โรงเรียนสุรนารีวิทยา และเข้าศึกษาต่อในระดับอุดมศึกษาที่ คณะสังคมวิทยาและมานุษยวิทยา มหาวิทยาลัยธรรมศาสตร์ หลังจากจบปีที่ 1 น้ำได้ยื่นสอบอีกครั้งและเข้าศึกษาใน คณะรัฐศาสตร์ มหาวิทยาลัยธรรมศาสตร์ ซึ่งปัจจุบันกำลังศึกษา
พ.ศ. 2558พ.ศ. 2559
พ.ศ. 2560พ.ศ. 2561
จังหวัดกว๋างนาม
กว๋างนาม () เป็นจังหวัดหนึ่งของประเทศเวียดนาม เป็นที่ราบตามแนวชายฝั่ง ทางตะวันตกติดกับประเทศลาว ในจังหวัดกว๋างนามนี้มีแหล่งท่องเที่ยวสำคัญชื่อเมืองฮอยอันซึ่งได้ขึ้นทะเบียนเป็นมรดกโลกทางวัฒนธรรมเมื่อ พ.ศ. 2542
สุลต่านอับดุลเลาะห์ มุดซัม ชาห์ แห่งรัฐเกดะห์
สุลต่านอับดุลเลาะห์ มุดซัม ชาห์ แห่งรัฐเกอดะฮ์ พระองค์เป็นสุลต่านองค์ที่ 17 แห่งรัฐเกอดะฮ์พระองค์ครองราชย์ระหว่าง ค.ศ. 1698–1706 ครองราชย์ได้ 8 ปี
ศรี เดวา
ศรี เดวา เป็นมหาราชาแห่งศรีวิจายาองค์ที่ 5 พระองค์ขึ้นครองราชย์จากพ่อของพระองค์ศรี ซางรามา วิจายาตุงยาวาร์มาน นอกจากนี้พระองค์ยังทรงส่งทูตไปจีน อีกด้วย ศรีเดวาครองราชย์ตั้งแต์ ค.ศ. 1028 - ปีใดไม่ปรากฏ